01.08.18

Hei alle sammen!

Etter en fin sommer ønsker vi alle foresatte og barn på 4.trinn velkommen til oss på Tiurleiken Aktivitetsskole.

De kommende skoleårene skal vi kun ha 4. trinn her hos oss. Dette gir oss nye muligheter med tanke på et faglig innhold. Vi har en ny og spennende tid, med masse moro og læringsstøttende aktiviteter, foran oss.

Den første uken av sommerklubb-uken har vi kalt «bli kjent-uka». Her ønsker vi å skape et godt miljø og arbeide for å skape gode relasjoner til barna i de nye omgivelsene. Dette for at barna skal føle seg trygge på oss voksne, og de andre rundt seg.

Praktisk informasjon:

- Planer for de to neste ukene vil ligge på skolens nettside.

- NB! Mandag 13.08.18, holder vi stengt grunnet planleggingsdag.

- Barna må ha med matpakke hver dag. Vi vil gi beskjed de dagene de eventuelt ikke trenger.

- Husk skiftetøy til sesongskifte.

Aktivitetsskolen stenger kl. 17.00. Det vil si at dere må hente barnet deres senest kl. 16.50.

De siste minuttene før stengetid benyttes til stengeprosedyrer.

Har barnet ditt allergier, eller evt. andre behov, er det viktig at dere melder fra om dette første dag.

Dere vil få et eget skjema hvor dere fyller inn denne informasjonen.

Er det noe dere som foresatte lurer på er det bare å ta kontakt med meg på mail:

laila1604@osloskolen.no eller tlf nr: 46892265

Med vennlig hilsen

Laila Ødegården

Baseleder